pythainlp/thai_wikipedia_clean_20230101 huggingface dataset:
ปี 2484 เรียนการแสดงจาก ครูล้วน ควันธรรม ที่บ้านริมคลองหลอด โดยท่านได้เคยกล่าวไว้ว่าเดินทางไปหาครูล้วนถึงบ้านริมคลองหลอดกับเพื่อน 2 คน ท่านกำลังกินข้าว และให้ลองร้องเพลงให้ฟัง ท่านชอบใจรับเป็นศิษย์นับแต่นั้นมา (เพื่อนที่มาด้วยไม่ได้) แถมยังชวนกินข้าวด้วย ทำให้ท่านซาบซึ้งใจในอาจารย์ท่านนี้เป็นอย่างมาก เพราะบุญคุณที่ได้เลี้ยงข้าวในมื้อแรกที่เจอกันนี้ นับแต่นั้นเป็นต้นมา จึงได้เป็นศิษย์ร่วมกันกับคุณชาลี อินทรวิจิตร
ปี 2488 ไปสมัครเป็นตัวประกอบโรงละคร "นิยมไทย" เวิ้งนาครเกษม (ละครหญิง) มีพยงค์ มุกดา เป็นนักแต่งเพลงประจำโรงละครแห่งนี้
ปี 2492 เป็นผู้แทนฝ่ายขายของ บริษัท โอสถสภา เต็กเฮงหยู จำกัด ซี่งมาชวนให้ไปเป็น "นักปลูกนิยม" ซึ่งหมายถึงคนที่ทำหน้าทีโฆษณาสินค้าให้กับบริษัท ตอนนั้นได้ความรู้มากมาย ได้มีโอกาสนำความรู้ความสามารถด้านศิลปินไปประยุกต์ใช้ อาทิ การร้อง การแสดง ตลก ละคร การพากษ์ เป็นต้น
ปี 2496 ชีวิตเริ่มเป็นนักแสดงเต็มตัว ล้อต๊อกมาชวนไปร่วมในคณะตลก ที่ได้ตั้งเป็นครั้งแรก โดยไปแสดงตามโรงภาพยนตร์ ทั้งในกรุงเทพ และต่างจังหวัด ทั้งประเทศ ในสมัยนั้นเป็นช่วงยุคสงครามโลก ประเทศไทยขาดภาพยนตร์มาฉาย ต้องอาศัยการแสดงจากคณะตลกที่มีชื่อแสดงแทน ตอนนั้นใช้ชื่อการแสดงว่า "ทองแป๊ะ สินจารุ" ดาราตลกที่มีชื่อในยุคนั้นคือ ดอกดิน กัญญามาลย์ , ทองฮ๊ะ , ทองแถม , บังเละ , อบ บุญติด ,มารศรี อิศรางกูร ณ อยุธยา ,ล้อต๊อก ,สมพงษ์ พงษ์มิตร ,สาหัส บุญหลง,ชูศรี โรจนประดิษฐ์ ,พูนสวัสดิ์ ธีมากร, สุคนธ์ คิ้วเหลี่ยม, อบ บุญติด เป็นต้น
การละครได้เกิดขึ้น คณะล้อต๊อก ได้เข้าร่วมทีมกับคณะ "วิจิตรเกษม" เรื่องแรกแสดงที่ศาลาเฉลิมกรุง เป็นนิยายจีนเรื่อง "สามก๊ก" ตอนลิโป้ - เตียวเสี้ยน ได้แสดงในเรื่องนี้ด้วย
เคยเป็น "ประธานชมรมนักแสดงตัวประกอบไทย" คนแรก โดยได้ริเริ่มนำศิลปินอาวุโส มาจัดงานเชิดชูเกียรติ จนได้รับความชื่นชมด้านความกตัญญูเป็นอย่างมาก อีกทั้ง ท่านยังเคยเป็นพระเอก แสดงละครอยู่ช่วงหนึ่งที่ศาลาเฉลิมกรุง เรื่องที่ดังมาในสมัยนั้นคือ "ใจบุญนางบาป"
เข้าสู่วงการนักพากษ์.
การเข้าสู่วงการนักพากย์ เพราะในเรื่องสามก๊กที่ได้เล่นด้วยนั้น หม่อมหลวงรุจิรา อิศรางกูร ซี่งเป็นนักพากย์ในยุคนั้น ท่านแสดงเป็นลิโป้ จึงได้รู้จักกัน ประกอบกับยุคภาพยนตร์ในสมัยนั้น เรียกว่าภาพยนตร์ 16 ม.ม. ต้องใช้ผู้พากย์เป็นหลัก และต้องมีการแสดงละครย่อย ก่อนคณะ "เสน่ห์ศิลป์" จึงได้มีเวลาที่จะทำการพากย์หนัง 16 ม.ม. ร่วมกับหม่อมหลวงรุจิราฯ พร้อมกันกับการแสดงละคร ที่ศาลาเฉลิมบุรี รวมระยะเวลายาวนานถึง 5 ปี
ประสาน ศิลป์จารุ หรือชื่อเดิม ทองแป๊ะ สินจารุ เป็นศิลปินอาวุโสในวงการบันเทิง และเป็นศิลปินตลกยุคแรกของไทย และท่านยังเป็นนักจัดรายการวิทยุชื่อดังมากสมัยก่อนที่สถานีเสียงวรจักร เป็นคนแรกที่นำเพลงลูกทุ่งมาเปิดในสถานีวิทยุจนเพลงลูกทุ่งได้รับการยอมรับ และมีการพัฒนามากจนถึงปัจจุบัน อีกทั้งท่านยังเป็นโต้โผวงดนตรีชื่อดัง เป็นผู้นำในการจัดงานไหว้ครูยุคแรก ๆ ที่วังสราญรมย์ ท่านได้เชิญครูบุญยงค์ นักระนาดชื่อดัง มาเป็นเจ้าพิธีในงาน จนเป็นที่โด่งดังและยอมรับของเหล่าบรรดาคนในวงการศิลปิน ซึ่งเรียกได้ว่าเป็นต้นแบบของการไหว้ครูเหล่าศิลปินมาจนถึงยุคปัจจุบันก็ว่าได้ และท่านยังเป็นผู้หนึ่งในการนำการจัดงานแสดงดนตรี ประชันดนตรีไทย ที่วัดพระพิเรนทร์ และร่วมเป็นคณะกรรมการในการตัดสินด้วย ท่านเป็นผู้ที่มีความรู้ความสามารถในวงการบันเทิงเป็นอย่างยิ่ง เคยเล่นละครในคณะที่โด่งดังสมัยก่อน คือ “คณะอัศวินการละคร” ของพระเจ้าวรวงศ์เธอ พระองค์เจ้าภาณุพันธุ์ยุคล และใช้ชื่อในการแสดงว่า ทองแป๊ะ ตั้งแต่นั้น ดาราตลกที่มีชื่อเสียงในรุ่นนี้มี ดอกดิน กัญญามาลย์ , ทองฮ๊ะ , ทองแถม , บังเละ , อบ บุญติด ,มารศรี อิศรางกูร ณ อยุธยา ,ล้อต๊อก ,สมพงษ์ พงษ์มิตร ,สาหัส บุญหลง,ชูศรี โรจนประดิษฐ์ ,พูนสวัสดิ์ ธีมากร ฯลฯ และท่านยังเป็นที่เคารพรักของศิลปินลูกทุ่งอย่างเช่นคุณสุรพล สมบัติเจริญ อย่างยิ่ง สมัยก่อนนั้นท่านก็เป็นโฆษกแทบทุกงานจึงมีโอกาสเกื้อหนุนคุณสุรพลเป็นอย่างมาก และท่านยังเป็นผู้อนุรักษ์เพลงลูกทุ่งให้อยู่คู่ฟ้าเมืองไทยมาจนถึงทุกวันนี้ อีกทั้งท่านยังเคยเป็น "ประธานชมรมนักแสดงตัวประกอบไทย" คนแรก โดยได้ริเริ่มการนำศิลปินอาวุโส มาจัดงานเชิดชูเกียรติ จนได้รับคำชื่นชมเรื่องความกตัญญูเป็นอย่างมาก อีกทั้งท่านยังเคยเป็นประเอกแสดงละครอยู่ช่วงหนึ่งที่ศาลาเฉลิมนคร เรื่องที่ดังมาในสมัยนั้นคือ "เรื่องใจบุญนางบาป" สำหรับในเรื่องการจัดรายการวิทยุนั้น ท่านได้พูดปลุกใจปลุกกระแสให้คนไทย หันมารักและหวงแหนเพลงลูกทุ่งตลอดเวลาที่มีโอกาส ท่านจะเป็นที่รู้จักกันที่ในชื่อนักจัดรายการที่ว่า “ทองแป๊ะ สินจารุ” ท่านเป็นผู้ที่มีความรับผิดชอบในการจัดรายการเป็นอย่างมาก จะไม่มีการพูดจาให้เสื่อมเสียต่อชาติบ้านเมือง ท่านจะพูดปลุกใจให้คนไทยรักชาติ หวงแหนในศิลปวัฒนธรรมไทย โดยไม่มีการเลือกพรรคเลือกพวก หากเป็นสิ่งที่เป็นประโยชน์ต่อประเทศชาติแล้วนั้น ท่านจะเป็นผู้นำที่จะมาเตือนสติชาวไทยในทุกโอกาส
ในชีวิตของท่านนั้น ได้ทำคุณประโยชน์ต่อวงการวิทยุโทรทัศน์เป็นอย่างมาก ทั้งการรณรงค์ให้พูดภาษาไทยที่ถูกต้องในการจัดรายการ และการมีจิตสำนึกในการจัดรายการ จะต้องเป็นกลางและไม่พูดจาเลื่อนลอย แม้ว่าท่านจะไม่ได้มีการศึกษาที่สูงเช่นคนอื่นๆ แต่เมื่อถึงคราวการสอบเป็นผู้ประกาศข่าวของกรมกระชาสัมพันธ์ ท่านก็ไม่ได้ใช้อภิสิทธิ์ใด ๆ และทำการสอบเฉกเช่นเดียวกันกับคนอื่น ๆ นับร้อย ๆ คนในคราวนั้น ผลออกมาว่าท่านสอบได้ที่ 1 ชนะคนที่จบปริญญาตรงสาขาได้ทั้งหมด จากการสอบเพียงครั้งเดียว ทำให้ได้เห็นว่าการดำรงตนและฝึกฝนในการใช้ภาษาไทยของท่านนั้น มีมาตรฐานจริง
งานการแสดงภาพยนตร์ (เท่าที่สืบค้นได้).
ปี 2516 แสดงภาพยนตร์เรื่อง "อำนาจเงิน" ผู้กำกับคือ ศรีไพร ใจพระ นักแสดง ยอดชาย เมฆสุวรรณ, บุปผา สายชล, สุคนธ์ คิ้วเหลี่ยม, โกร่ง กางเกงแดง, ชูศรี มีสมมนต์, ทองแป๊ะ, สมควร กระจ่างศาสตร์, พิภพ ภู่ภิญโญ, หัส บุญหลง
ปี 2524 แสดงภาพยนตร์เรื่อง "เสือมังกร" ผู้กำกับคือ ชุติมา สุวรรณรัต นักแสดง สรพงศ์ ชาตรี, เนาวรัตน์ ยุกตะนันท์, มนตรี เจนอักษร, อำภา ภูษิต, ทองแป๊ะ สินจารุ, ลักษณ์ อภิชาติ, ชูศรี มีสมมนต์, ศรินทิพย์ ศิริวรรณ, เด๋อ ดอกสะเดา, มานพ อัศวเทพ, อัศวิน รัตนประชา, สุคนธ์ คิ้วเหลี่ยม
ปี 2525 แสดงภาพยนตร์เรื่อง "นักฆ่าจากเจ้าพระยา" ผู้กำกับคือ สมบัติ เมทะนี นักแสดง สมบัติ เมทะนี, ทูน หิรัญทรัพย์, เนาวรัตน์ ยุกตะนันท์, พิศมัย วิไลศักดิ์, มานพ อัศวเทพ, ลักษณ์ อภิชาติ, วิยะดา อุมารินทร์, อดุลย์ ดุลยรัตน์, ครรชิต ขวัญประชา, ทองแป๊ะ, พิภพ ภู่ภิญโญ
ปี 2527 แสดงภาพยนตร์เรื่อง "รักของปรัศนีย์" ผู้กำกับคือ ชุติมา สุวรรณรัต นักแสดง สรพงศ์ ชาตรี, อัศวิน รัตนประชา, อุทุมพร ศิลาพันธ์, ดวงตา ตุงคะมณี, ถนอม นวลอนันต์, ทองแป๊ะ สินจารุ, เด๋อ ดอกสะเดา, หลอ, สมโภชน์ เสลากุล
งานลูกเสือชาวบ้าน.
ท่านได้เข้าไปช่วยเหลือกิจการต่าง ๆ ของลูกเสือชาวบ้าน อย่างเต็มความสามารถ ซึ่งท่านได้ช่วยงานมานานแล้วควบคู่กันไปกับการทำรายการวิทยุโทรทัศน์ของท่าน จนท่านได้รับคัดเลือกให้ดำรงตำแหน่งประธานลูกเสือชาวบ้านกรุงเทพมหานคร ถึง 2 สมัย ซึ่งถือได้ว่าตำแหน่งนี้จะต้องเป็นผู้ที่ได้รับการยอมรับจากคนในวงกว้างขวางจริงๆ เพราะลูกเสือชาวบ้านกรุงเทพฯ มีทั้งอดีตข้าราชการระดับสูงมากจนถึงระดับธรรมดา และยังมีพ่อค้าวานิชที่มีฐานะอีกเป็นจำนวนมากเข้าร่วม ได้พร้อมใจกันยกให้ท่านเป็นประธาน ทั้ง ๆ ที่ท่านไม่ได้เป็นผู้ที่มีฐานะร่ำรวย และทุกคนก็ยังพร้อมใจกันยกให้ท่านเป็นประธานในครั้งนั้นถึง 2 สมัย และท่านยังทำผลงานในกิจการลูกเสือจนได้รับพระราชทานเหรียญราชอิสริยาภรณ์ลูกเสือสรรเสริญ ชั้นที่ 1 จากพระบาทสมเด็จพระมหาภูมิพลอดุลยเดชมหาราช บรมนาถบพิตร อีกทั้งท่านยังเป็นผู้ร่วมก่อตั้งมูลนิธิชาวไทยเชื้อสายจีนที่เยาวราช
เป็นผู้ริเริ่มจัดงาน 5 ธันวามหาราช.
ท่านเป็นผู้ที่มีความจงรักภักดีและเทิดทูนสถาบันพระมหากษัตริย์เป็นอย่างสูงมาโดยตลอด ได้เข้าร่วมกิจกรรมเทิดพระเกียรติอยู่เสมอ จนในที่สุด ท่านได้ริเริ่มจัดงาน "วันร่มเกล้าชาวประชา" ขึ้นเมื่อวันที่ 12 สิงหาคม พ.ศ. 2520 ณ วังสราญรมย์ เพื่อเทิดพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง การจัดงานในครั้งนั้น ประสบความสำเร็จเป็นอย่างสูง มีประชาชนเข้าร่วมงานถึง 1 แสนกว่าคน (วัดจากการเก็บบัตรผ่านประตูเข้างาน คนละ 5 บาท ได้เงินถึง 5 แสนบาท ไปถวายสมเด็จพระนางเจ้าฯ ต่อไป) จากความสำเร็จดังกล่าว ท่านได้ริเริ่มดำเนินการที่จะถวายสมัญญา "มหาราช" แด่พระบาทสมเด็จพระมหาภูมิพลอดุลยเดชมหาราช บรมนาถบพิตร ในวันที่ 5 ธันวาคม พ.ศ. 2520 โดยเชิญข้าราชการชั้นผู้ใหญ่ และประชาชนสาขาอาชีพต่าง ๆ มาร่วมแสดงความเห็น ทั้งในภาครัฐบาล และเอกชน หลังจากที่ได้ร่วมประชุมกันหลายครั้ง ที่ประชุมมีความเห็นว่าจะยังไม่มีการถวานสมัญญานาม แต่จะจัดงานเตรียมการถวายกันก่อน โดยตั้งชื่องานว่า "5 ธันวามหาราช" กำหนดจัดงานระหว่างวันที่ 3 - 5 ธันวาคม พ.ศ. 2520 เป็นผลให้มีการจัดงานในปีต่อ ๆ มาอย่างต่อเนื่องถึงปัจจุบัน /// สำหรับการจัดงาน 5 ธันวามหาราช นั้น ในงานจะจัดให้มีการฉายภาพยนตร์ 100 จอ จัดชกมวยไทยกว่าร้อยคู่ในแต่ละครั้ง และมหรสพอื่น ๆ อีกมากมาย โดยใช้สนามหลวงเป็นสถานที่จัดงานตลอดมา และโอกาสต่อมา มีผู้เข้ามาร่วมเป็นคณะกรรมการเพิ่มขึ้น การดำเนินงาน 5 ธันวามหาราช จึงได้พัฒนาจัดตั้งเป็น "มูลนิธิ 5 ธันวามหาราช" ในเวลาต่อมา โดยมีคุณหญิงนงนุช จิรพงศ์ เป็นประธานมูลนิธิคนแรก และคุณหญิงวิจิตรา ดิษยะศริน เป็นประธานคนที่สอง และเรื่อยมาจนถึงปัจจุบัน / และในสมัยที่ท่านช่วยงานมูลนิธิ 5 ธันวามหาราชนั้น ท่านเป็นผู้หนึ่งที่ร่วมทำโครงการต่าง ๆ มากมาย อาทิ การทำโครงการจัดสร้างระฆังคู่ในหลวงพระราชินี ถวายในโอกาสครองคู่อย่างยาวนาน การเดินขบวนถวายพานพุ่มทีพระตำหนักสวนจิตรลดา และการจัดงานมหรสพที่ท้องสนามหลวงที่ยิ่งใหญ่ จนเป็นต้นแบบของการจัดงานมาจนถึงปัจจุบันนี้ แต่ท่านก็ยังถ่อมตัวว่าท่านเป็นผู้อยู่เบี้องหลังเท่านั้น ความสำเร็จจะไม่เกิดขึ้นได้ถ้าคนไทยไม่ร่วมมือกัน
เป็นผู้ริ่เริ่มให้ประพันธ์เพลง "พระภูมิพลมหาราช" ในปี 2522
โดย นายประสาน ศิลป์จารุ ได้ริเริ่มมอบหมายให้นายศักดิ์เกษม หุตาคม หรือ "อิงอร" ร่วมกับนายมงคล อมาตยกุล ทำการประพันธ์เพลง "พระภูมิพลมหาราช" ขึ้น เพื่อเป็นการเทิดพระเกียรติองค์พระมหากษัตริย์อีกทางหนึ่ง
ปี 2528 ฯพณฯ พลเอก เปรม ติณสูลานนท์ นายกรัฐมนตรีในสมัยนั้น ได้ประกาศว่ารัฐบาลจะจัดงานเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในวโรกาสพระชนมพรรษาครบ 60 พรรษา ในปี 2530 ทางคณะกรรมการมูลนิธิฯ จึงได้มีมติเป็นเอกฉันท์ให้เชิญ นายพิศาล มูลศาสตรสาทร ปลัดกระทรวงมหาดไทย เป็นประธานอำนวยการจัดงาน 5 ธันวามหาราช ปี 2528 และให้นายประจวบ จำปาทอง เป็นประธานจัดงาน กระทั่งปี 2529 นายพิศาล มูลศาสตรสาทร ได้ทำการสำรวจประชามติประชากรกว่า 40 ล้านคนในสมัยนั้น เพื่อขอความคิดเห็นในกรณีที่จะถวายสมัญญานาม "มหาราช" แด่ พระบาทสมเด็จพระมหาภูมิพลอดุลยเดชมหาราช บรมนาถบพิตร ผลปรากฏว่า ประชาชน 34 ล้านคน เห็นควรถวายพระนาม "พระภูมิพลมหาราช" อีก 6 ล้านคน เห็นควรถวายพระนาม "พระภัทรมหาราช" และพระนามอื่น ๆ อีกเล็กน้อย จนกระทั่งวันที่ 5 ธันวาคม พ.ศ. 2530 ฯพณฯ พลเอก เปรม ติณสูลานนท์ นายกรัฐมนตรี ได้ประกาศถวายสมัญญานาม "พระภูมิพลมหาราช" ในท่ามกลางสันนิบาตรสโมสร เป็นที่ปลื้มปิติแด่ประชาชนชาวไทยทั้งมวล
ปี 2531 รับรางวัล "สังข์เงิน" จาก ฯพณฯ พลเอก เปรม ติณสูลานนท์ นายกรัฐมนตรี สาขา เทิดพระเกียรติสถาบันพระมหากษัตริย์
ทางสมาคมนักประชาสัมพันธ์แห่งประเทศไทย ซึ่งเป็นสมาคมที่พิจารณามอบรางวัลต่าง ๆ ให้กับบุคคลที่ทำคุณประโยชน์แก่ประเทศชาติ โดยคณะกรรมการผู้ทรงคุณวุฒิในทุกสาขาอาชีพ ซึ่งมีอดีตนายกรัฐมนตรี และผู้หลักผู้ใหญ่ในบ้านเมือง เคยได้รับรางวัลนี้มาตั้งแต่ปี 2518 โดยพิจารณาปีละ 5 ถึง 6 คน เข้ารับรางวัลจากนายกรัฐมนตรี ได้พิจารณาแล้วเห็นสมควรเพิ่มสาขาขึ้นอีก 1 สาขา คือ สาขาเทิดพระเกียรติสถาบันพระมหากษัตริย์ และมอบให้ นายประสาน ศิลป์จารุ ได้รับรางวัลสังข์เงินนี้ จาก ฯพณฯ พลเอก เปรม ติณสูลานนท์ นายกรัฐมนตรี เมื่อปี 2531 ซึ่งปัจจุบันได้เป็นปึกแผ่นในทุกวันนี้ จนส่งผลให้ท่านได้รับรางวัล “สังข์เงิน” สาขา “เทิดทูนสถาบันพระมหากษัตริย์” จาก ฯพณฯ พลเอก เปรม ติณสูลานนท์ นายกรัฐมนตรีในสมัยนั้น นับเป็นเกียรติประวัติอย่างยิ่งสำหรับผู้ที่ได้ชื่อว่าเป็นคนไทยอย่างเต็มตัวและหัวใจที่มีจิตเทิดทูนสถาบันพระมหากษัตริย์อย่างจริงใจ เสียสละ และไม่เห็นแก่เหน็ดเหนื่อย (หลักฐานชิ้นนี้ทำให้ได้ทราบโดยแท้จริงว่า ท่านเป็นผู้ริเริ่มจัดงาน 5 ธันวามหาราช คนแรกตัวจริง เพราะเป็นหลักฐานสูจิบัตร และรางวัลสังข์เงินที่ได้รับจากพลเอกเปรมฯ เพียงท่านเดียว ที่ทางรัฐบาลได้ยกย่องท่านไว้)
การดำรงตนตลอดชีวิตที่ผ่านมา ท่านยังไม่หยุดทำคุณประโยชน์ให้กับวงการศิลปิน และวงการบันเทิงของเมืองไทย ท่านยังเป็นผู้ที่จัดรายการ “นายมั่น นายคง” ต่อมาเป็นรายการ “ขิงแก่ กรุงสยาม” และปัจจุบันพัฒนามาเป็นรายการ "เซียนสยาม" ซึ่งรายการเซียนสยาม เป็นรายการที่จะขุดคุ้ยเรื่องเก่า ๆ ที่คนในสังคมไทยนั้นอาจจะลืมกันไปแล้ว หรือว่าบ้างคนอาจจะเกิดไม่ทัน นำกลับมาคุยกันใหม่ เพื่อไม่ให้สิ่งเหล่าานั้นต้องหายไปกับกาลเวลา กับผู้ดำเนินรายการที่รวมอายุกันแล้วเกือบ 200 ปี โดยอาจารย์ประสาน ศิลป์จารุ (นายมั่น) และ อาจารย์เก่งกาจ จงใจพระ (นายคง) รับชมได้ทาง Five Channel HD (PSI ช่อง 51, GMMz ช่อง 203, BIG4 ช่อง 194,True ช่อง 170, DTV ช่อง 52, IPM ช่อง 185, Dynasat ช่อง 154 หรือชมผ่านแอพลิเคชั่น MVTV หรือ www.mvtv.co.th)
ปัจจุบันนี้ ท่านยังทำหน้าที่ของท่านในงานลูกเสือชาวบ้าน งานนักจัดรายการข่าววิทยุ โทรทัศน์ และงานสังคมต่าง ๆ อย่างเต็มกำลัง โดยหวังเพียงว่าให้คนไทยหันมาตระหนักถึงชาติบ้านเมืองเป็นสำคัญ
ปัจจุบัน แม้ท่านจะมีอายุเกือบ 90 ปีแล้ว ท่านยังได้รับการยอมรับจากนักจัดรายการต่าง ๆ ให้ท่านดำรงตำแหน่ง “นายกสมาคมนักจัดรายการข่าววิทยุ โทรทัศน์ และหนังสือพิมพ์” ซึ่งมีบทบาทอย่างยิ่งสำหรับผู้ที่ทำวิชาชีพในด้านนี้ เพราะต้องทำหน้าที่เป็นคนกลางให้ได้ในสภาวการณ์บ้านเมืองในปัจจุบัน และยังดำรงตำแหน่งเป็นที่ปรึกษาลูกเสือชาวบ้าน และมูลนิธิการกุศลอีกหลายแห่ง นับเป็นบุคคลที่ทำคุณประโยชน์เพื่อชาติบ้านเมืองอย่างแท้จริง
ทั้งนี้ เมื่อวันที่ 24 ตุลาคม พ.ศ. 2559 เวลา 0900 ทางสถานีโทรทัศน์ไทยพีบีเอส ได้เชิญท่านไปออกรายการ "แสงจากพ่อ" เพื่อเปิดเผยว่าท่านเป็นผู่ริเริ่มจัดงาน 5 ธันวามหาราช ซึ่งเป็นครั้งแรกในรอบ 40 ปี เพราะท่านไม่เคยไปบอกใครเลยว่าท่านเป็นเบื้องหลังมานานถึง 40 ปี (สามารถก๊อปปี้ลิงก์ไปกดดูคลิบได้ที่ลิงก์นี้ https://www.youtube.com/watch?v=xJ1WqUOUAsM)
สำหรับไฟล์ภาพ และหลักฐานต่าง ๆ สามารถเข้าไปดูได้ใน เฟสบุ้คของท่าน ชื่อ "ประสาน ศิลป์จารุ"
- รับพระราชทานรางวัลจากพระบาทสมเด็จพระมหาภูมิพลอดุลยเดชมหาราช บรมนาถบพิตร
เดอะพรอมิส
เดอะพรอมิส  สามารถหมายถึง
เดอะพรอมิส (อัลบั้มตาวัน)
เดอะพรอมิส  เป็นอัลบั้มเพลงชุดที่ 5 ของวงตาวัน ในแนวร็อกโอเปร่า ที่มีเนื้อเพลงเป็นภาษาอังกฤษทั้งชุด เนื้อร้องภาษาอังกฤษ แต่งโดย ทอดด์ ทองดี โดยมี 2 เพลงที่แปลเนื้อร้องเป็นภาษาไทย โดยมรุธา รัตนสัมพันธ์ ขับร้องโดย พงศ์พรหม สนิทวงศ์ ณ อยุธยา / ทอดด์ ทองดี / วงศกร รัศมิทัต / วิยะดา โกมารกุล ณ นคร Paula Shawn-Diamond และ Bonnie Anderson อัลบั้ม The PROmISE นี้เป็นผลงานอัลบั้มชุดสุดท้ายที่ออกในชื่อของวงตาวัน บันทึกเสียงที่ประเทศอังกฤษ เมื่อเดือนพฤษภาคม พ.ศ. 2539
ทอดด์ ทองดี เขียนเพลงในอัลบั้มนี้จากประสบการณ์ส่วนตัวที่เคยศึกษาอาการของคนไข้คนหนึ่ง ขณะเรียนเตรียมแพทย์ศาสตร์ที่มหาวิทยาลัยสแครนตัน สหรัฐอเมริกา เขาได้ใช้เวลาหลายสัปดาห์เข้าไปสังเกตการณ์ และสัมภาษณ์คนไข้ที่โรงพยาบาลศรีธัญญา นนทบุรี และโรงพยาบาลนิติจิตเวช พุทธมณฑล
เดอะพรอมิส เป็นคอนเซ็ปต์อัลบั้ม มีเนื้อหาเกี่ยวกับจินตนาการของคนไข้ในโรงพยาบาลจิตเวช ชื่อ "PROmISE" ที่มีหลายบุคลิกภาพในตัวเอง ได้ยินเสียงประหลาดเหมือนมีคนพูดอยู่ในหูตัวเอง และมีความรักกับแมลงสาบ ชื่อ "Roachelle" (มาจากคำว่า cockroach ผสมกับชื่อผู้หญิง Rachelle ) วันหนึ่งโรเชลถูกเพื่อนของพรอมิสที่เกลียดแมลงสาบเหยียบตาย พรอมิสผิดหวังที่ความรักบริสุทธิ์ของตัวต้องจากไป เกิดความโกรธ ทำให้บุคลิกภาพด้านมืดของตัวเอง ชื่อ "The Intruder" ออกมาอาละวาด พรอมิสได้รับการช่วยเหลือจากคนรักเก่า ชื่อ "Dizzy" เพื่อนำชีวิตของเขากลับคืนมา
เนื้อหาในอัลบั้มส่วนหนึ่ง กล่าวถึงคนไข้จากโรงพยาบาลบ้า ชื่อ Jamsai Gang (มาจากชื่อล้อเลียน คุณหญิงแจ่มใส ศิลปอาชา ภริยานายบรรหาร ศิลปอาชา นายกรัฐมนตรีในขณะนั้น) ที่พลัดหลงเข้าไปในศูนย์การค้าซีคอนสแควร์ ที่เพิ่งเปิดดำเนินการเมื่อ พ.ศ. 2537 และเกิดความโกลาหลอลหม่าน ภายในศูนย์การค้านั้น
นายแพทย์ที่รักษาพรอมิส มีชื่อว่า "หมอนกเขา" ล้อเลียนเหตุการณ์อื้อฉาว เกี่ยวกับจิตแพทย์ชื่อดัง กับคนไข้ ที่เกิดขึ้นในช่วงนั้น
ฟังเพลงได้จาก.
http://www.facebook.com/TheWongTawan
The PROmISE
เทปคาสเสตต์
สมเด็จพระจักรพรรดินโปเลียนที่ 1
สถานีพญาไท (รถไฟฟ้าเชื่อมท่าอากาศยานสุวรรณภูมิ)
สถานีราชปรารภ (รถไฟฟ้าเชื่อมท่าอากาศยานสุวรรณภูมิ)
สถานีรามคำแหง
สถานีรามคำแหง (Ramkhamhaeng Station) เป็นสถานีรถไฟฟ้าในเส้นทางระบบขนส่งทางรถไฟเชื่อมท่าอากาศยานสุวรรณภูมิ (Suvarnabhumi Airport Rail Link - SARL) ในระบบรถไฟฟ้าเชื่อมท่าอากาศยานสุวรรณภูมิ สาย City Line (Suvarnabhumi Airport Rail Link City Line) ที่แวะจอดรายทางจากสถานีพญาไทถึงสุวรรณภูมิ
อยู่ที่ป้ายหยุดรถสุขุมวิท 71 เดิม บนแนวเส้นทางรถไฟทางไกลสายตะวันออก บริเวณจุดตัดถนนรามคำแหง ด้านตะวันตก ห่างจากสี่แยกคลองตัน (จุดบรรจบถนนรามคำแหง ถนนเพชรบุรีตัดใหม่ และถนนปรีดี พนมยงค์) ประมาณ 200 เมตร และห่างจากสี่แยกรามคำแหง (จุดบรรจบถนนรามคำแหง และถนนพระรามเก้า) ประมาณ 700 เมตร ในพื้นที่แขวงสวนหลวง เขตสวนหลวง กรุงเทพมหานคร
สำหรับสถานีรามคำแหง และสถานีหัวหมาก ห่างกันประมาณ 4 กิโลเมตร ส่วนสถานีรามคำแหง และสถานีมักกะสัน (อโศก) ห่างกันประมาณ 5 กิโลเมตร ซึ่งช่วงระหว่าง 2 สถานีนี้ เดิมจะมีสถานีศูนย์วิจัยเพิ่มเข้ามาตรงบริเวณสถานีคลองตันเดิม แต่เนื่องจากพื้นที่ดังกล่าวเป็นที่ตั้งของศูนย์ซ่อมบำรุงรถไฟฟ้าเชื่อมต่อท่าอากาศยาน และยังมี Ramp สำหรับนำรถไฟฟ้าลงจอดที่ศูนย์ซ่อมบำรุง จึงทำให้ไม่สามารถหาจุดก่อสร้างสถานีในบริเวณดังกล่าวได้ ผู้รับเหมาก่อสร้างโครงการรวมถึงการรถไฟแห่งประเทศไทยจึงได้ลงความเห็นในการยกเลิกการก่อสร้างสถานีศูนย์วิจัยลง และทำเป็นทางวิ่งยาวถึง 5 กิโลเมตรที่ไม่มีการจอดรับผู้โดยสารแทน
ถนนรามคำแหง รถขสมก. สาย 22 60 71 93 501 517 รถเอกชน สาย 40 58 92 99 113 มินิบัส 71
สถานีหัวหมาก (รถไฟฟ้าเชื่อมท่าอากาศยานสุวรรณภูมิ)
สถานีบ้านทับช้าง
สถานีบ้านทับช้าง (Ban Thap Chang Station) เป็นสถานีรถไฟฟ้าในเส้นทางระบบขนส่งทางรถไฟเชื่อมท่าอากาศยานสุวรรณภูมิ (Suvarnabhumi Airport Rail Link - SARL) ในระบบรถไฟฟ้าเชื่อมท่าอากาศยานสุวรรณภูมิ สาย City Line (Suvarnabhumi Airport Rail Link City Line) ที่แวะจอดรายทางจากสถานีพญาไทถึงสุวรรณภูมิ
อยู่บนแนวเส้นทางรถไฟทางไกลสายตะวันออก บริเวณสถานีรถไฟบ้านทับช้าง ด้านทิศใต้ของทางพิเศษกรุงเทพฯ -ชลบุรี) ในพื้นที่แขวงประเวศ เขตประเวศ กรุงเทพมหานคร โดยสถานีบ้านทับช้าง และสถานีหัวหมาก มีระยะห่างประมาณ 5.7 กิโลเมตร ส่วนสถานีบ้านทับช้าง ถึงสถานีลาดกระบัง ห่างกันประมาณ 6 กิโลเมตร
ไม่มีรถเมล์สายไหนผ่านสถานีนี้
สถานีท่าอากาศยานสุวรรณภูมิ (รถไฟฟ้าเชื่อมท่าอากาศยานสุวรรณภูมิ)
หน่วยเภสัชสนเทศ
หน่วยเภสัชสนเทศ (DIC) เป็นเครือข่ายความร่วมมือบริการเภสัชสนเทศโดยความร่วมมือของศูนย์เภสัชสนเทศในประเทศไทยใช้ในการถามตอบและปรึกษาความรู้ความเข้าใจเกี่ยวกับสาขาวิชาเภสัชศาสตร์พร้อมยังเป็นกระดานแลกเปลี่ยนความรู้ โดยมีหัวหน้าโครงการคือ ภก.นที สรพิพัฒน์
คามิยะ คาโอรุ
คามิยะ คาโอรุ  เป็นตัวละครจากการ์ตูนญี่ปุ่นเรื่องซามูไรพเนจร
เธอเกิดในเดือนมิถุนายน พ.ศ. 2405 ที่ชิบะ ผู้สืบทอด "สำนักดาบคามิยะคัตชินริว" ต่อจากบิดาคือ คามิยะ โคชิจิโร่  ผู้ซึ่งถูกเกณฑ์ไปเป็นนักดาบตำรวจที่ถูกสังหารในช่วงกบฏซะสึมะขณะปกป้องสหาย เรื่องทุกอย่างจึงเกิดขึ้นเมื่อเธอต้องการที่จะทำสำนักให้คงอยู่ต่อไป แต่กลับไม่มีนักเรียนมาเรียน และคงจะต้องเสียสำนักไปในไม่ช้า แต่เคนชินได้ปรากฏตัวขึ้น และได้ช่วยเหลือเธอ
เธอต้องการปราบบัตโตไซตัวปลอมที่ทำให้ชื่อเสียงของสำนักมัวหมอง โดยได้รับการช่วยเหลือจากเคนชิน เธอจึงชักชวนให้เคนชินพักอยู่ที่สำนัก และในที่สุดก็เริ่มหลงรักเคนชิน เธอไม่ต้องการให้เคนชินจับดาบฆ่าคน มักจะใช้เคนชินให้ทำงานบ้านอยู่เสมอ จุดอ่อนของเธอคือทำอาหารไม่อร่อยอย่างมาก เธอมักถูกเปรียบเทียบอยู่เสมอว่าเหมือนทานูกิ
ซางาระ ซาโนสุเกะ
ซางาระ ซาโนสุเกะ  หรือ ซันสะ  เป็นตัวละครจากการ์ตูนญี่ปุ่นเรื่องซามูไรพเนจร
ฉายา"นักวิวาทซันสะ" ด้านหลังเสื้อของเขาปักตัวอักษรคำว่า "ร้าย" เอาไว้ เป็นคนที่ชอบการชกต่อย อุปนิสัยเลือดร้อน พูดจาตรงไปตรงมา มีร่างกายที่อึดเป็นพิเศษ ในอดีตเคยเป็นคนของกลุ่ม "สาส์นแดง" ซึ่งนับถือซางาระ ไซโซผู้นำของกลุ่มมาก ซาโนสุเกะจึงของนามสกุล "ซางาระ" มาใช้ แต่หลังจากกลุ่มสาส์นแดงถูกคณะปฏิวัติหักหลัง ไซโซถูกฆ่าเขาจึงเกลียดคนของคณะปฏิวัติเข้ากระดูกดำ ในตอนที่สู้กับเคนชิน อาวุธที่เขาใช้คือ"ดาบพิฆาตอาชา" แต่หลังจากนั้นมักใช้หมัดล้วนๆ ในการต่อสู้ ฝีมือของเขาได้พัฒนาขึ้นอีกขั้นหนึ่งหลังจาก ได้ท่าไม้ตาย "สองกระแทกสุดยอด" จากอันจินักบวชเร่ร่อน ซาโนสุเกะเป็นสหายคนสำคัญอันดับหนึ่งที่ได้รับความไว้วางใจจากเคนชิน และสู้เคียงบ่าเคียงไหล่กับเคนชินเสมอมา
เมียวจิน ยาฮิโกะ
เมียวจิน ยาฮิโกะ  เป็นตัวละครจากการ์ตูนญี่ปุ่นเรื่องซามูไรพเนจร
เด็กหนุ่มผู้สืบสายเลือดจากซามูไร ถึงยังเด็กแต่จิตใจเข้มแข็ง กล้าหาญยิ่งกว่าผู้ใหญ่ ไม่ชอบให้ใครเรียกว่าเจ้าหนู พ่อแม่ของยาฮิโกะเสียไปตั้งแต่เขายังเล็ก เขาถูกเลี้ยงดูโดยแก๊งลักขโมย ได้รู้จักกับเคนชินเพราะไปขโมยกระเป๋าสตางค์ของเคนชิน ในที่สุดจึงได้กลายเป็นศิษย์หมายเลขหนึ่งของสำนักคามิยะ คัตชินริว โดยมีคาโอรุเป็นผู้สอนวิชาดาบให้ แต่ทั้งคู่มักจะทะเลาะกันเป็นประจำ ยาฮิโกะมุ่งหวังที่จะเป็นนักดาบผู้ยิ่งใหญ่ผู้คอยช่วยเหลือคนที่อ่อนแอเหมือนกับเคนชิน ในตอนแรกเขาทำได้แค่เพียงมองดูการต่อสู้ของเคนชินอยู่เบื้องหลัง แต่ในที่สุดเขาก็พัฒนาตัวเองขึ้นจนเป็นสหายคนสำคัญที่ได้รับความไว้วางใจจากเคนชิน
เดอะพรอมิส (อิล ดิโว่)
เดอะพรอมิส (ตาวัน)
The Corrs Unplugged
อภิชาติ หาลำเจียก (23 พฤษภาคม พ.ศ. 2497 - 15 กันยายน พ.ศ. 2551) อดีตสมาชิกสภาผู้แทนราษฎร จังหวัดกาฬสินธุ์ 2 สมัย สังกัดพรรคกิจสังคม และพรรคสามัคคีธรรม อดีตสมาชิกสภากรุงเทพมหานคร สังกัดพรรคประชาธิปัตย์ และเป็นนักแสดง ผู้กำกับภาพยนตร์
บิดาชื่อ พันโทวิเชียร หาลำเจียก มารดาชื่อ นางยุพยงค์ หาลำเจียก มีพี่น้องทั้งหมด 3 คน เรียนจบจากโรงเรียนมัธยมวัดมกุฏกษัตริย์ โรงเรียนบุตรข้าราชการกองทัพบก (โรงเรียนสุรศักดิ์มนตรี) และปริญญาวิทยาศาสตรบัณฑิต สาขาเทคนิคการแพทย์ มหาวิทยาลัยมหิดล
อภิชาติ หาลำเจียก เริ่มเข้าสู่วงการจากการเป็นพิธีกร รายการมาตามนัด คู่กับอัจฉราพรรณ ไพบูลย์สุวรรณ ทางช่อง 5 และได้แสดงภาพยนตร์เรื่องแรก เรื่อง นวลฉวี รับบทเป็นแพทย์ที่ฆ่าภรรยาตัวเอง คู่กับสินจัย หงษ์ไทย ในปี พ.ศ. 2528 และแสดงคู่กันมาอีกหลายเรื่อง เช่น หย่าเพราะมีชู้ (2528) แสงสูรย์ (2529) น้ำเซาะทราย (2529) ฉันรักผัวเขา (2530) และได้กำกับภาพยนตร์ พร้อมทั้งแสดงในเรื่อง ศยามล ในปี พ.ศ. 2538 โดยมีผลงานเรื่องสุดท้าย คือ ละครโทรทัศน์เรื่อง สงครามนางฟ้า (2551) ทางช่อง 5
ในระยะหลัง อภิชาติ หันมาทำงานการเมือง ลงสมัครรับเลือกตั้งสมาชิกสภาผู้แทนราษฎร กรุงเทพมหานคร ในปี พ.ศ. 2529 แต่ไม่ได้รับเลือกตั้ง ต่อมาจึงย้ายไปลงสมัครและได้รับเลือกตั้งเป็นสมาชิกสภาผู้แทนราษฎร จังหวัดกาฬสินธุ์ สังกัดพรรคกิจสังคม ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 ต่อมาในปี พ.ศ. 2535 ได้เข้าร่วมกับณรงค์ วงศ์วรรณ จัดตั้งพรรคสามัคคีธรรม และรับตำแหน่งกรรมการบริหารพรรค อีกทั้งได้รับเลือกตั้งเป็นสมาชิกสภาผู้แทนราษฎรสมัยที่ 2 และมีบทบาทสำคัญในพรรคสามัคคีธรรม รวมถึงการสนับสนุนพลเอกสุจินดา คราประยูร รวมทั้งรับหน้าที่รองโฆษกประจำสำนักนายกรัฐมนตรี ต่อมาหลังเหตุการณ์พฤษภาทมิฬ จึงย้ายมาสังกัดพรรคประชากรไทย แต่ก็ไม่ได้รับเลือกตั้ง จึงหันมาลงสมัครสมาชิกสภากรุงเทพมหานคร (ส.ก.) ในนามกลุ่มมดงาน
จากนั้นในปี พ.ศ. 2544 ได้ย้ายไปสังกัดพรรคไทยรักไทย แต่ได้ลาออกจากพรรค และร่วมขึ้นเวทีพันธมิตรประชาชนเพื่อประชาธิปไตย ในการขับไล่ ทักษิณ ชินวัตร ให้ลาออกจากตำแหน่งนายกรัฐมนตรี ต่อมาจึงได้หันมาร่วมงานการเมืองกับพรรคประชาธิปัตย์ และมาร่วมชุมนุมกับพันธมิตรประชาชนเพื่อประชาธิปไตย ทั้งในปี พ.ศ. 2549 และ ในปี พ.ศ. 2551 อีกด้วย
อภิชาติ หาลำเจียก เสียชีวิตเมื่อวันที่ 15 กันยายน พ.ศ. 2551 อายุ 54 ปี ด้วยโรคมะเร็งตับ มีพิธีพระราชทานเพลิงศพเมื่อวันที่ 24 ธันวาคม พ.ศ. 2551 ณ วัดพระศรีมหาธาตุวรมหาวิหาร
งานประกาศผลรางวัลออสการ์ ครั้งที่ 1
งานประกาศผลรางวัลออสการ์ ครั้งที่ 1 จัดขึ้นเมื่อวันที่ 16 พฤษภาคม ปีค.ศ. 1929 ที่โรงแรม Hollywood Roosevelt บัตรเข้าชมราคา 5$ มีผู้ร่วมงานไม่ถึง 250 คน งานจัดแค่ 15 นาที การมอบรางวัลในครั้งนี้จะมอบให้กับภาพยนตร์ที่เข้าฉายตั้งแต่วันที่ 1 สิงหาคม ค.ศ. 1927 ถึงวันที่ 1 สิงหาคม ค.ศ. 1928 โดยการประกาศรายผู้ที่ได้รับรางวัลในครั้งนี้จะไม่เหมือนครั้งหลัง ๆ โดยจะประกาศรายชื่อผู้ที่ได้รับรางวัลก่อนวันงานจริง 3 เดือน แล้วจึงมอบรางวัลในงานภายหลัง ผู้ที่ได้รับการเสนอชื่อเข้าชิงทุกคนจะได้รับรางวัล Honorable Mention งานประกาศผลรางวัลออสการ์ครั้งนี้เป็นครั้งเดียวที่ไม่มีการถ่ายทอดสู่สาธารณชน
ครั้งนี้เป็นครั้งเดียวที่รางวัลภาพยนตร์ยอดเยี่ยมมี 2 รางวัล คือ Production และ Artistic Quality of Production นอกจากนี้ยังมีการมอบรางวัลสำหรับ Title Writing เนื่องจากในสมัยนั้นภาพยนตร์ยังไม่มีเสียง ปีต่อ ๆ มาภาพยนตร์มีเสียงแล้วจึงไม่มีการมอบรางวัลนี้อีก
การมอบรางวัลในช่วงแรก ๆ นี้จะไม่เหมือนครั้งหลัง ๆ คือ จะดูที่หลาย ๆ ผลงานใน 1 ปีของบุคคลนั้น ๆ เช่น Emil Jannings ได้รับรางวัลนักแสดงนำชายยอดเยี่ยมจากภาพยนตร์เรื่อง "The Way of All Flesh" และ "The Last Command" เป็นต้น
Best Production/Picture.
ได้รางวัล: "Wings"
เข้าชิง: "The Racket", "Seventh Heaven", "The Way of All Flesh", "The Last Command"
Artistic Quality of Production.
ได้รางวัล: "Sunrise"
เข้าชิง: "Chang", "The Crowd"
Best Actor.
ได้รางวัล: Emil Jannings จากภาพยนตร์เรื่อง "The Way of All Flesh" และ "The Last Command"
เข้าชิง: Richard Barthelmess จากภาพยนตร์เรื่อง "The Noose" และ "The Patent Leather Kid"
Best Actress.
ได้รางวัล: Janet Gaynor จากภาพยนตร์เรื่อง "Seventh Heaven", "Street Angel", และ "Sunrise"
เข้าชิง: Louise Dresser จากภาพยนตร์เรื่อง "A Ship Comes In" กับ Gloria Swanson จากภาพยนตร์เรื่อง "Sadie Thompson"
Best Director of a Drama.
ได้รางวัล: Frank Borzage จากภาพยนตร์เรื่อง "Seventh Heaven"
เข้าชิง: Herbert Brenon จากภาพยนตร์เรื่อง "Sorrell and Son", King Vidor จากภาพยนตร์เรื่องr "The Crowd"
Best Director of a Comedy.
ได้รางวัล: Lewis Milestone จากภาพยนตร์เรื่อง "Two Arabian Knights"
เข้าชิง: Ted Wilde จากภาพยนตร์เรื่อง "Speedy" กับ Charles Chaplin จากภาพยนตร์เรื่อง "The Circus"
Best Writing (original).
ได้รางวัล: Ben Hecht จากภาพยนตร์เรื่อง "Underworld"
เข้าชิง: Lajos Biró จากภาพยนตร์เรื่อง "The Last Command"
Best Writing (adaptation).
ได้รางวัล: Benjamin Glazer จากภาพยนตร์เรื่อง "Seventh Heaven"
เข้าชิง: Alfred Cohn จากภาพยนตร์เรื่อง "The Jazz Singer", Anthony Coldeway จากภาพยนตร์เรื่อง "Glorious Betsy"
Best Cinematography.
ได้รางวัล: Charles Rosher และ Karl Struss จากภาพยนตร์เรื่อง "Sunrise"
เข้าชิง: George Barnes จากภาพยนตร์เรื่อง "The Devil Dancer", "The Magic Flame", และ "Sadie Thompson"
Best Engineering Effects.
ได้รางวัล: Roy Pomeroy จากภาพยนตร์เรื่อง "Wings"
เข้าชิง: Ralph Hammeras จากภาพยนตร์หลายๆเรื่อง และ Nugent Slaughter จากภาพยนตร์หลายๆเรื่อง
Art Direction.
ได้รางวัล: William Cameron Menzies จากภาพยนตร์เรื่อง "The Dove" และ "Tempest"
เข้าชิง: Rochus Gliese จากภาพยนตร์เรื่อง "Sunrise", Harry Oliver จากภาพยนตร์เรื่อง "Seventh Heaven"
Special Awards.
Charles Chaplin ได้รับรางวัลเกียรติยศ จากภาพยนตร์เรื่อง "The Circus"
Warner Brothers ได้รับรางวัลเกียรติยศ จากภาพยนตร์เรื่อง "The Jazz Singer"
ฮิกส์โบซอน